Document ID: 31993D0693

KOMISSION PÄÄTÖS,
tehty 14 päivänä joulukuuta 1993,
luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, ja päätösten 91/642/ETY, 91/643/ETY ja 92/255/ETY kumoamisesta (93/693/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna direktiivillä 93/69/ETY(2), ja erityisesti sen 9 artiklan,
sekä katsoo, että
komission päätöksessä 91/642/ETY(3), sellaisena kuin se on viimeksi muutettuna päätöksellä 92/192/ETY(4), vahvistetaan luettelo keinosiemennysasemista, jotka on hyväksytty naudansukuisten kotieläinten pakastetun siemennesteen vientiin Kanadasta yhteisöön,
komission päätöksessä 91/643/ETY(5), sellaisena kuin se on viimeksi muutettuna päätöksellä 93/434/ETY(6), vahvistetaan luettelo keinosiemennysasemista, jotka on hyväksytty naudansukuisten kotieläinten pakastetun siemennesteen vientiin Amerikan yhdysvalloista yhteisöön,
komission päätöksessä 92/255/ETY(7), sellaisena kuin se on viimeksi muutettuna päätöksellä 93/440/ETY(8), vahvistetaan luettelo tiettyjen kolmansien maiden keinosiemennysasemista,
Itävallan ja Uuden-Seelannin toimivaltaiset eläinlääkintäviranomaiset ovat toimittaneet uuden luettelon tai muuttaneet luetteloa keinosiemennysasemista, jotka on virallisesti hyväksytty yhteisöön suuntautuvaa nautojen siemennesteen vientiä varten,
direktiivin 88/407/ETY yhtenäisen soveltamisen varmistamiseksi paikalla on tehty tai tehdään tarkastuskäyntejä, erityisesti siemennesteen tuotantojärjestelmän eläinlääkinnällisen valvonnan, eläinlääkintähallinnon toimivallan ja keinosiemennysasemien valvonnan osalta; tämän vuoksi komissio on vakuuttunut siitä, että hyväksytyt asemat täyttävät direktiivissä 88/407/ETY vahvistetut edellytykset ja että ne voidaan täten liittää luetteloon asemista, jotka on hyväksytty nautojen siemennesteen vientiin yhteisöön,
yhteisön tämän alan lainsäädännön selkeyttämiseksi ja yksinkertaistamiseksi olisi koottava eri luettelot keinosiemennysasemista, jotka on hyväksytty tietyissä kolmansissa maissa, Kanadassa ja Amerikan yhdysvalloissa, ja kumottava voimassa olevat päätökset, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Liitteessä olevat keinosiemennysasemat hyväksytään naudansukuisten kotieläinten siemennesteen vientiä varten.
2 artikla
Kumotaan päätökset 91/642/ETY, 91/643/ETY ja 92/255/ETY.
3 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä joulukuuta 1993.

Labels: 4
5
7
3
6